stanford-oval/wikipedia huggingface dataset:
โรงเรียนบ่อสุพรรณวิทยา
ข้อมูลพื้นฐาน

โรงเรียนเปิดทำการสอนตั้งแต่ระดับชั้นมัธยมศึกษาปีที่ 1 ถึง ชั้นมัธยมศึกษาปีที่ 6 โรงเรียนอยู่ในเขตพื้นที่ระหว่าง 3 จังหวัด คือ จังหวัดสุพรรณบุรี จังหวัดกาญจนบุรี และจังหวัดนครปฐม นักเรียนที่เข้ามาศึกษาต่อที่โรงเรียนบ่อสุพรรณวิทยาส่วนใหญ่มีภูมิลำเนาอยู่ใน3จังหวัดดังกล่าวข้างต้น
คติพจน์
อตฺตนา หิ  สุทนฺเตน  นาถํ  ลภติ  ทุลฺลภํ บุคคลที่ฝึกฝนตนดีแล้วย่อมได้ที่พึ่งอันได้แสนยาก
คำขวัญ
สุทธิ  ปัญญา  เมตตา  ขันติ จิตใจที่บริสุทธิ์ ผุดผ่องด้วยปัญญา มากด้วยเมตตา มานะอดทน
สีประจำโรงเรียน
สีเขียว – สีเทา
ตราสัญลักษณ์ประจำโรงเรียน
ต้นอ้อยไข้วล้อมรอบพานทองครอบคลุมด้วยพลับพลา มีที่มาดังนี้ อ้อยเป็นพืชเศรษฐกิจของชาวตำบลบ่อสุพรรณ พานทองครอบคลุมด้วยพลับพลาแสดงถึงพลับพลาบ้านบ่อสุพรรณ ที่ได้จดบันทึกในจดหมายเหตุรายวันของพระบามสมเด็จพระมงกุฎเกล้าเจ้าอยู่หัว รัชกาลที่ 6 ระบุว่า ในคืนที่ทรงประทับแรมนั้น คือวันที่ 22 มกราคม พ.ศ. 2456 ที่บ้านบ่อสุพรรณ ได้มีการร้องเพลงสรรเสริญพระบารมี ที่แต่งเนื้อหาบางตอนใหม่เป็นครั้งแรก คือเปลี่ยนคําสุดท้ายของเนื้อร้องที่ว่า “ฉะนี้” เป็นคําว่า “ชะโย” ณ พลับพลาบ้านบ่อสุพรรณ ส่วนสัญลักษณ์ต้นอ้อยไข้วล้อมรอบพานทองครอบคลุมด้วยพลับพลา หมายถึง นักเรียนโรงเรียนบ่อสุพรรณวิทยาทุกคนให้ตระหนักในคุณค่าแห่งตน ยึดมั่นในคุณความดี ประพฤติตนให้มีคุณค่าประดุจดั่งทอง
แหล่งข้อมูลอื่น

โรงเรียนบ่อสุพรรณวิทยา ที่เฟซบุ๊ก
ข้อมูลพื้นฐานโรงเรียนบ่อสุพรรณวิทยาในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
ประวัติหมู่บ้านบ่อสุพรรณ ที่มา https://www.gotoknow.org/posts/694167
พงส์ สารสิน

| พงส์ สารสินม> ป.ช. ม.ว.ม. ท.จ.ว. ร.จ.ท. ๙ |
| --- | --- |
พงส์ ขณะกำลังศึกษาที่สหรัฐ

รองนายกรัฐมนตรีไทย
ดำรงตำแหน่ง 5 สิงหาคม พ.ศ. 2529 – 9 ธันวาคม พ.ศ. 2533 (4 ปี 126 วัน)ดำรงตำแหน่งร่วมกับ  พิชัย รัตตกุล ชาติชาย ชุณหะวัณ สนธิ บุณยะชัย เทียนชัย ศิริสัมพันธ์ ชวน หลีกภัย ชวลิต ยงใจยุทธ ประมวล สภาวสุ สนั่น ขจรประศาสน์ มานะ รัตนโกเศศ ทองหยด จิตตวีระ อาทิตย์ กำลังเอก
นายกรัฐมนตรี: เปรม ติณสูลานนท์ ชาติชาย ชุณหะวัณ
สมาชิกวุฒิสภา
ดำรงตำแหน่ง 9 เมษายน – 6 ตุลาคม พ.ศ. 2519 (0 ปี 180 วัน)
สมาชิกสภาผู้แทนราษฎร จังหวัดขอนแก่น
ดำรงตำแหน่ง 27 กรกฎาคม พ.ศ. 2529 – 23 กุมภาพันธ์ พ.ศ. 2534 (4 ปี 211 วัน)
สมาชิกสภานิติบัญญัติแห่งชาติ
ดำรงตำแหน่ง 23 ธันวาคม พ.ศ. 2516 – 25 มกราคม พ.ศ. 2518 (1 ปี 33 วัน)
เลขาธิการพรรคกิจสังคม
ดำรงตำแหน่ง 17 มิถุนายน พ.ศ. 2527 – 22 มกราคม พ.ศ. 2529 (1 ปี 219 วัน)
หัวหน้า: หม่อมราชวงศ์คึกฤทธิ์ ปราโมช
ก่อนหน้า: โกศล ไกรฤกษ์
ถัดไป: สุรัตน์ โอสถานุเคราะห์
 
ข้อมูลส่วนบุคคล
เกิด: พงส์สิริ สารสิน 16 กรกฎาคม พ.ศ. 2470 ประเทศสยาม
เสียชีวิต: 3 กุมภาพันธ์ พ.ศ. 2564 (93 ปี) ประเทศไทย
สัญชาติ: ไทย
ศาสนา: พุทธเถรวาท
พรรคการเมือง: กิจสังคม (2518–2534)
คู่สมรส: มาลินี วรรณพฤกษ์
บุตร: พาสินี วัลลิยา พรวุฒิ
บุพการี: พจน์ สารสิน (บิดา) สิริ สารสิน (มารดา)
ญาติ: เภา สารสิน (น้องชาย) อาสา สารสิน (น้องชาย)
ศิษย์เก่า: มหาวิทยาลัยบอสตัน
อาชีพ:  นักการธนาคาร  ข้าราชการ  นักธุรกิจ  นักการเมือง 

พงส์ สารสิน (16 กรกฎาคม พ.ศ. 2470 – 3 กุมภาพันธ์ พ.ศ. 2564) อดีตรองนายกรัฐมนตรี อดีตสมาชิกสภาผู้แทนราษฎรจังหวัดขอนแก่น 2 สมัย และอดีตเลขาธิการพรรคกิจสังคม
ประวัติ

นายพงส์ สารสิน (ชื่อเดิม : พงส์สิริ) เกิดเมื่อวันที่ 16 กรกฎาคม พ.ศ. 2470 เป็นบุตรชายคนโตของนายพจน์ สารสิน อดีตนายกรัฐมนตรีคนที่ 9 ของไทย กับ ท่านผู้หญิงสิริ สารสิน สำเร็จการศึกษาระดับปริญญาตรี สาขาบัญชี จากมหาวิทยาลัยบอสตัน สมรสกับคุณหญิงมาลินี วรรณพฤกษ์ มีบุตร-ธิดา 3 คน ได้แก่ นางพาสินี ลิ่มอติบูลย์ นางวัลลิยา สารสิน และ นายพรวุฒิ สารสิน
พงส์ ถึงแก่กรรม เมื่อวันที่ 3 กุมภาพันธ์ พ.ศ. 2564 สิริอายุรวม 93 ปี โดยในวันที่ 4 กุมภาพันธ์​ พ.ศ. 2564 พระบาทสมเด็จพระวชิรเกล้าเจ้าอยู่หัว​ โปรดเกล้าโปรดกระหม่อม​ฯ พระราชทาน​น้ำหลวงอาบศพ ณ ศาลา 100 ปี วัดเบญจมบพิตรดุสิตวนาราม​
การทำงาน

พงส์เริ่มทำงานที่ ธนาคารแห่งประเทศไทย ต่อมาลาออก และทำงานที่กรมประมวลข่าว ช่วงกลางปี พ.ศ. 2495 ถึง พ.ศ. 2500 จึงลาออกมาอยู่บริษัทไทยน้ำทิพย์เริ่มในตำแหน่งผู้ช่วยผู้จัดการ
งานการเมือง

พงส์ เข้าสู่วงการการเมืองด้วยการเป็นสมาชิกสภานิติบัญญัติแห่งชาติ ใน พ.ศ. 2516 ต่อมาได้เป็น สมาชิกวุฒิสภา ในปี พ.ศ. 2519 ต่อมาร่วมกับหม่อมราชวงศ์คึกฤทธิ์ ปราโมช ก่อตั้งพรรคกิจสังคม และดำรงตำแหน่งเลขาธิการพรรค ใน พ.ศ. 2527
พงส์ ลงรับสมัครเลือกตั้งสมาชิกสภาผู้แทนราษฎรจังหวัดขอนแก่น ในการเลือกตั้ง พ.ศ. 2529 และได้รับเลือกติดต่อกัน จนถึง พ.ศ. 2531 รวม 2 สมัย
พงส์ ได้รับโปรดเกล้าฯ แต่งตั้งให้เป็นรองนายกรัฐมนตรี เมื่อ พ.ศ. 2529 ในรัฐบาลพลเอกเปรม ติณสูลานนท์ และ พ.ศ. 2531 ในรัฐบาลพลเอกชาติชาย ชุณหะวัณ และพ้นจากตำแหน่งในเดือนสิงหาคม พ.ศ. 2533
งานการเมือง > สมาชิกสภาผู้แทนราษฎร

พงส์ สารสิน ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดขอนแก่น สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดขอนแก่น สังกัดพรรคกิจสังคม
เครื่องราชอิสริยาภรณ์

พ.ศ. 2530 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2529 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2545 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2503 –  เหรียญราชรุจิทอง รัชกาลที่ 9 (ร.จ.ท.9)
พ.ศ. 2520 –  เหรียญกาชาดสมนาคุณ ชั้นที่ 1 (เหรียญทอง)
.com

บทความนี้มีชื่อเป็นภาษาอื่น หรือใช้อักษรในภาษาอื่น เนื่องจากคงไว้ตามต้นฉบับ
| --- | --- |

เริ่มใช้: 1 มกราคม 1985; 40 ปีก่อน (1985-01-01)
จดทะเบียน: Verisign
ผู้สนับสนุน: ไม่มี
จุดมุ่งหมายการใช้งาน: เชิงพาณิชย์
การใช้งานจริง: ใช้สำหรับวัตถุประสงค์ทั่วไป และได้รับการยอมรับอย่างกว้างขวางว่าเป็นมาตรฐานสำหรับ TLD
ข้อจำกัดการจดทะเบียน: ไม่มี
โครงสร้าง: ดำเนินการลงทะเบียนในระดับที่สอง
เอกสาร: RFC 920; RFC 1591; ICANN registry agreement
นโยบายระงับข้อพิพาท: UDRP
ดีเอ็นเอสเซก: ใช่
IDN: ใช่
เว็บไซต์จดทะเบียน: Verisign.com Registry
.com เป็นโดเมนระดับบนสุดตามหมวด (gTLD) ในระบบการตั้งชื่อโดเมนบนอินเทอร์เน็ต ย่อมาจากคำว่า commercial แสดงถึงวัตถุประสงค์ในตอนเริ่มแรกว่าใช้สำหรับเครือข่ายที่เกี่ยวข้องกับการพาณิชย์โดยทั่วไป ในปัจจุบันไม่มีกฎข้อบังคับเกี่ยวกับผู้ขอจัดตั้งชื่อโดเมน (จดโดเมน) .com ดังนั้นบุคคล บริษัท องค์กร หรือกลุ่มบุคคลใด ๆ ก็สามารถจดโดเมนที่เป็น .com ได้ ปัจจุบัน .com เป็นโดเมนที่มีการใช้งานมากที่สุด
โดเมน .com เริ่มแรกดูแลจัดการโดยกระทรวงกลาโหมแห่งสหรัฐอเมริกา แต่ปัจจุบันนี้บริหารงานโดยเวอริไซน์ การจดทะเบียน .com สามารถกระทำผ่านผู้รับจดทะเบียนที่ได้รับรองโดยบรรษัทอินเทอร์เน็ตว่าด้วยการกำหนดชื่อและหมายเลข (ICANN) ชื่อที่จดทะเบียนจะได้รับการยอมรับให้เป็นชื่อโดเมนสากล
โดเมน .com เป็นโดเมนระดับบนสุดตามหมวด ที่มีขึ้นเป็นครั้งแรกในปี ค.ศ. 1985 พร้อม ๆ กันกับ .net, .org, .gov, .mil, .arpa และ .edu
แหล่งข้อมูลอื่น

IANA .com whois information
List of .com accredited registrars
.com WhoIS
.com Registry Agreement at ICANN
ราอุล กอนซาเลซ

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ราอุล กอนซาเลซ บลังโก
เกิด:   (1977-06-27) 27 มิถุนายน ค.ศ. 1977 (47 ปี)
เกิดที่:  มาดริด สเปน
สูง:  1.79 เมตร (5 ฟุต 10 1⁄2 นิ้ว)
ตำแหน่ง:  กองหน้า
ข้อมูลสโมสร
สโมสรปัจจุบัน:  เรอัลมาดริด เบ (ผู้จัดการทีม)
ชุดเยาวชน
1987–1990:  San Cristóbal de los Ángeles
1990–1992:  อัตเลติโกเดมาดริด
1992–1994:  เรอัลมาดริด
ชุดใหญ่*
| ปี |  ทีม |  ลงเล่น† |  (ประตู)† |
| 1994 |  เรอัลมาดริด เซ |  7 |  (13) |
| 1994 |  เรอัลมาดริด เบ |  1 |  (0) |
| 1994–2010 |  เรอัลมาดริด |  789 |  (658) |
| 2010–2012 |  ชัลเคอ 04 |  102 |  (87) |
| 2012–2014 |  อัสซัดด์ |  30 |  (23) |
| 2014–2015 |  นิวยอร์กคอสมอส |  1 |  (981) |
ทีมชาติ‡
| 1994 |  สเปน U18 |  2 |  (4) |
| 1995 |  สเปน U20 |  5 |  (3) |
| 1995–1996 |  สเปน U21 |  9 |  (8) |
| 1996–2006 |  สเปน |  102 |  (96) |
ผู้จัดการทีม
2019–:  เรอัลมาดริด เบ
 จำนวนนัดที่ลงเล่นให้ชุดใหญ่และจำนวนประตูนับเฉพาะลีกท้องถิ่นเท่านั้น และ เป็นข้อมูล ณ วันที่ 22:59, 10 มีนาคม 2011 (UTC).  † ลงเล่น (ประตู)  ‡ จำนวนนัดที่ลงเล่นและจำนวนประตูในนามทีมชาติ ข้อมูล ณ วันที่ 10 มีนาคม 2011
ราอุล กอนซาเลซ บลังโก (สเปน: Raúl González Blanco) เป็นนักฟุตบอลชาวสเปนเกิดวันที่ 27 มิถุนายน ค.ศ. 1977 ที่กรุงมาดริด ประเทศสเปน
ประวัติ > สโมสร

เมื่อสมัยยังเด็ก ราอุลได้เป็นเด็กฝึกของอัตเลติโกเดมาดริด ในปี ค.ศ. 1990  ก่อนจะย้ายมาเป็นเด็กฝึกกับเรอัลมาดริด ซึ่งเป็นคู่ปรับของทีมตราหมีในอีกสองปีให้หลัง ก่อนก้าวขึ้นสู่ทีมชุดใหญ่ในปี ค.ศ. 1994 และเล่นให้ทีมเดียวเรื่อยมา จนกลายเป็นตำนานของราชันชุดขาว ราอุลยิงให้มาดริดไปเกิน 300 ประตู นอกจากนี้ยังเคยคว้ารางวัลดาวซัลโวลาลิกาในปี ค.ศ. 1999 และ ค.ศ. 2001
ในกลางปี ค.ศ. 2010 หลังจบฟุตบอลโลก 2010 ที่แอฟริกาใต้ ที่ทีมชาติสเปนได้แชมป์โลกไป แต่ทว่าราอุลไม่ได้ติดทีมชาติในครั้งนี้ ราอุลได้แถลงข่าวย้ายจากเรอัลมาดริด ที่อยู่มายาวนานถึง 16 ปี ไปยังชัลเคอ 04 ในบุนเดิสลีกาของเยอรมนี โดยเซ็นสัญญาเป็นระยะเวลา 2 ปี
ประวัติ > ทีมชาติ

ราอุลมีโอกาสลงเล่นทีมชาติสเปนชุดใหญ่ครั้งแรกเมื่อปี ค.ศ. 1996 จนถึงปี ค.ศ. 2006 ตลอด 10 ปีกับทีมชาติ ราอุลลงเล่นไปทั้งหมด 102 นัด ยิงไป 44 ประตู ซึ่งถือเป็นสกอร์สูงสุดตลอดกาลของทีมชาติสเปน และมีโอกาสไปเล่นทัวร์นาเมนต์สำคัญอย่างฟุตบอลโลก 1998, 2002, 2006 และ ยูโร 1996, 2000, 2004 ยังเป็น UTIMATE LEGEND ใน FO4
ชีวิตส่วนตัว

กอนซาเลซแต่งงานกับมาเมน ซันซ์ เมื่อปี ค.ศ. 1999 มีบุตรชาย 4 คน และลูกสาว 1 คน ได้แก่ ฆอร์เฆ ซึ่งตั้งชื่อตามฆอร์เฆ บัลดาโน, อูโก ตั้งชื่อตามอูโก ซันเชซ, ฝาแฝดเอกตอร์และมาเตโอ เอกตอร์ตั้งชื่อตามเอกตอร์ เรียล และมาเตโอตั้งชื่อตามโลทาร์ มาเทอุส และบุตรสาวชื่อ มาริอา
เกียรติยศ > ระดับสโมสร

6 ครั้ง แชมป์ลาลิกา 1994-95, 1996-97, 2000-01, 2002-03, 2006-07, 2007-08
3 ครั้ง แชมป์ยูฟ่าแชมเปียนส์ลีก 1997-98, 1999-00, 2001-02
2 ครั้ง แชมป์สโมสรโลก 1998, 2002
4 ครั้ง แชมป์สแปนิชซูเปอร์คัพ 1997, 2001, 2003, 2008
1 ครั้ง แชมป์ยูฟ่าซุปเปอร์คัพ 2002
เกียรติยศ > ส่วนตัว

ดาวซัลโวลาลิกา 1999,2001
ดาวซัลโวยูฟ่าแชมเปียนส์ลีก 2000,2001
กองหน้ายอดเยี่ยมยูฟ่าแชมเปียนส์ลีก 2000,2001,2002
อันดับ 3 นักเตะยอดเยี่ยมบัลลงดอร์ 2001
อันดับ 2 นักเตะยอดเยี่ยมฟีฟ่าเวิลด์คัพ 2001
ติดทีมยอดเยี่ยม ยูโร 2000
100 นักเตะยอดเยี่ยมฟีฟ่า
สถิติ > สถิติการทำประตู

ลาลิกา : 533 นัด 226 ประตู
ยูฟ่าแชมเปียนส์ลีก: 134 นัด 60 ประตู
โกปาเดลเรย์ 37 นัด 18 ประตู
สแปนิชซูเปอร์คัพ 15 นัด 8 ประตู
ยูฟ่าซูเปอร์คัพ: 3 นัด 1 ประตู
สโมสรโลก 4 นัด 2 ประตู
รวม 726 นัด 321 ประตู
สถิติ > สถิติตลอดกาล

เจ้าของยิงประตูสูงสุดให้ทีมชาติสเปน 44 ประตู ถูกทำลายโดยดาบิด บิยา
เจ้าของยิงประตูสูงสุดในยูฟ่าแชมเปียนส์ลีก  76 ประตู
ดาวซัลโวสูงสุด ลาลิกาของเรอัลมาดริด 226 ประตู ถูกทำลายโดยคริสเตียโน โรนัลโด
ดาวซัลโวสูงสุดตลอดกาลของเรอัลมาดริด 321 ประตู ถูกทำลายโดยคริสเตียโน โรนัลโด
ลงสนามมากที่สุดของเรอัลมาดริด 726 นัด
นางพญากระบี่มาร

| นางพญากระบี่มาร The Snow is Red 1997 |
| --- | --- |
ประเภท: กำลังภายใน
เขียนโดย: เฉิน จือเฉียง, หลี่ ซานเซียง , เสี่ยว กัวฮวา , กัว เป่าเซียน , โจว หยานเซียน
กำกับโดย: เหวิน เว่ยจี , เจียง หมิงไห่ , ถัง เหว่ย , ตัน โหย่วเย่ ,เฉิน ซินเซีย , จู เจ๋อซิน , หลี่หุยจู , หู กัวฮัว ,เย่ ฮั่น เฉียง ,หวง จินเทียน
แสดงนำ: หมีเซียะ,กง ฉือเอิน,เดวิด เจียง
ดนตรีแก่นเรื่องเปิด: 愛不了忘不了
ดนตรีแก่นเรื่องปิด: 男兒無淚
ประเทศแหล่งกำเนิด: ฮ่องกง
ภาษาต้นฉบับ: กวางตุ้ง
จำนวนตอน: 40
การผลิต
ผู้อำนวยการสร้าง: เสี่ยวเซิง
สถานที่ถ่ายทำ: ฮ่องกง
ความยาวตอน: 45 นาที/ตอน
บริษัทผู้ผลิต: ATV
ออกอากาศ
ออกอากาศ: 28 กรกฎาคม ค.ศ. 1997 (1997-07-28) – 19 กันยายน ค.ศ. 1997 (1997-09-19) ทุกวันจันทร์-ศุกร์ เวลา 19.25-20.25 น. (รวมโฆษณา)
"นางพญากระบี่มาร" (อังกฤษ: The Snow is Red )  เป็นละครโทรทัศน์แนวกำลังภายในฟอร์มใหญ่แห่งปีของทางช่องเอทีวี โดยใช้ทุนสร้างมากกว่า 30 ล้านเหรียญมีจำนวน 40 ตอนจบ ผลิตโดย "เสี่ยวเซิง" เมื่อปี พ.ศ. 2540 (1997) โดยเรื่องราวได้ดัดแปลงมาจากนวนิยายเรื่อง "ศึกล้างแผ่นดิน (絳雪玄霜)" แต่งโดย อ้อเล้งเซ็ง  นำแสดงโดย หมีเซียะ,กง ฉือเอิน,เดวิด เจียง
นักแสดง(บางส่วน)

เนี่ยเหมยเหนียง แสดงโดย หมีเซียะ
หลอซวน      แสดงโดย เดวิดเจียง
ฉินซวนเซี่ยง   แสดงโดย Alice Chan
เฉินเทียนเซี่ยง  แสดงโดย เจิ้นจื้อเฉียง
ฟางจ้าวหนาน  แสดงโดย หยวนเหวินเจี๋ย
เจี๋ยเซิง       แสดงโดย หลอฮุยกวง
เนี่ยเสี่ยวฟ่ง    แสดงโดย กงฉือเอิน
เหมยเจียงเซียะ แสดงโดย หยางกงหยู
หยานหลิงฟู่    แสดงโดย เว่ยลี่
หยุนเหมิงเหลียน แสดงโดย หวงเป่าซิน
ซ่างกวน เทียนเผิง แสดงโดย เกาสง
จือเซิง        แสดงโดย หลู่ฮุ่ยกวง
เรตติ้ง

เป็นหนึ่งในละครฟอร์มใหญ่ของเอทีวีที่ได้เรตติ้งเฉลี่ยต่ำ
| เรื่อง | เรตติ้งเฉลี่ยต่อตอน | เรตติ้งสูงสุด | %(เปอร์เซนต์) ที่ทำได้สูงสุด | จำนวนผู้ชม(ดูสด)ในฮ่องกงโดยเฉลี่ยต่อตอน | ปีที่ออกอากาศ(ครั้งแรก) |
| --- | --- | --- | --- | --- | --- |
| นางพญากระบี่มาร | 8.5 จุด | 15 จุด | 30% | 5 แสนคน | ปีค.ศ. 1997 |
บทวิจารณ์

ได้เรตติ้งดีช่วงเรื่องราวรุ่นแม่ แต่เรตติ้งมาตกฮวบในช่วงเรื่องราวรุ่นลูก
ในฮ่องกง มีทั้งคำวิจารณ์ทั้งเชิงบวกและลบ แต่โดยรวมได้รับคำวิจารณ์ค่อนข้างดี สวนทาง กับเรตติ้งที่ได้รับซึ่งต่ำมาก
ตอนละครเปิดตัวรุ่นแม่ ได้รับเรตติ้งที่ค่อนข้างดี แต่พอมาถึงรุ่นลูก ผู้ชมจำนวนมากเลิกดูในตอนรุ่นลูกทำให้เรตติ้งตกฮวบลงมามาก ผู้ชมหลายคนไม่ชอบเรื่องราวของรุ่นลูก ที่มีความน่าเบื่อ รวมถึงฉากคุยของฟางจ้าวหนานกับตัวละครอื่นแต่ละฉากจะมีความอืด
การเดินเรื่องตลอดทั้งเรื่องทำได้ไม่ดีนัก มีความน่าติดตามเป็นพักๆ และปมต่างๆ มีช่วงเรื่อยๆ ช้าๆ อืด ๆ ส่วนทางด้านเนื้อหาหรือความสนุกดูได้แบบเรื่อยๆ ยังไม่ถึงขั้นสนุกแบบเต็ม ๆ
ข้อดีที่เห็นได้ชัด คือ ตัวหนังมีเพลงนำที่ไพเราะ ไตเติ้ลดี
ชนละครทีวีบีเรื่อง 8 เทพอสูรมังกรฟ้า

ทางช่องเอทีวี ส่งละครฟอร์มใหญ่ เรื่อง นางพญากระบี่มาร (The Snow is Red)
นำแสดงโดย หมีเซียะ,เดวิด เจียงและกง ฉือเอิน มาออกอากาศชนกับละครฮิตของทีวีบีเรื่อง 8 เทพอสูรมังกรฟ้า เวอร์ชัน หวงเย่อหัว นำแสดง ส่งผลให้เรตติ้งเฉลี่ยของเรื่อง นางพญากระบี่มาร ล้มเหลว โดยได้เรตติ้งเฉลี่ยต่อตอนเพียง 8.5 จุดเปิด เท่านั้น ในขณะที่เรื่อง8 เทพอสูรมังกรฟ้า เวอร์ชัน หวงเย่อหัว ได้รับเรตติ้งเฉลี่ย 33 จุดเปิด ทำให้ศึกครั้งนี้ ช่องทีวีบีได้รับชัยชนะแบบขาดลอยมีคนดูมากกว่าช่องเอทีวีเกือบ 4 เท่า(400%)
การออกอากาศในไทย

ฉายตอนหัวค่ำทางช่อง 3 ปีค.ศ. 1998
ผลตอบรับในต่างประเทศ

ค่อนข้างได้รับการตอบรับที่ดีในไทยและเวียดนาม
ส่วนผลตอบรับในประเทศอื่น กลาง ๆ
แหล่งข้อมูลอื่น

นางพญากระบี่มาร
วัดไชโยวรวิหาร

| วัดไชโยวรวิหาร |
| --- | --- |
พระมหาพุทธพิมพ์ (หลวงพ่อโต)

ที่ตั้ง: ตำบลไชโย อำเภอไชโย จังหวัดอ่างทอง
ประเภท: พระอารามหลวงชั้นโท ชนิดวรวิหาร
นิกาย: มหานิกาย
 สถานีย่อยพระพุทธศาสนา
วัดไชโยวรวิหาร เป็นพระอารามหลวง ชั้นโท มหานิกาย ตั้งอยู่ที่ หมู่ 3 ตำบลไชโย อำเภอไชโย จังหวัดอ่างทอง เป็นสถานที่ที่ประดิษฐาน พระมหาพุทธพิมพ์ พระพุทธรูปปางสมาธิ ที่สร้างโดยสมเด็จพระพุฒาจารย์ (โต พรหมรังสี)
ประวัติ

วัดไชโยวรวิหาร เดิมเป็นวัดราษฏร์โบราณ ซึ่งต่อมาในสมัยรัชกาลที่ 4 สมเด็จพระพุฒาจารย์ (โต พรหมรังสี) แห่งวัดระฆังโฆสิตาราม ได้สร้างพระพุทธรูปปางสมาธิองค์ใหญ่เป็นปูนขาวไม่ปิดทองไว้กลางแจ้ง ณ วัดแห่งนี้ ในสมัยรัชกาลที่ 5 พระองค์ได้เสด็จมานมัสการและโปรดเกล้าฯ ให้ปฏิสังขรณ์วัดไชโย ใน พ.ศ. 2430
ระหว่างการลงรากพระวิหารทำให้องค์หลวงพ่อโตพังลงมาจึงโปรดเกล้าฯ ให้สร้างหลวงพ่อโตขึ้นใหม่ตามแบบหลวงพ่อโต วัดกัลยาณมิตรวรมหาวิหาร มีขนาดหน้าตักกว้าง 16.10 เมตร สูง 22.65 เมตร แล้วพระราชทานนามว่า "พระมหาพุทธพิมพ์"  สร้างพระวิหารเป็นเรือนองค์พระพุทธรูป ความสูง 1 เส้นเศษ สร้างพระอุโบสถเป็นมุขลดยื่นออกมาข้างหน้า รวมทั้งศาลารายรอบพระวิหาร รวม 4 หลัง เสร็จสมบูรณ์เมื่อปีมะแม พ.ศ. 2438 รวมเวลาที่ปฏิสังขรณ์นาน 8 ปี  พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้ยกฐานะวัดไชโยขึ้นเป็นอารามหลวง
ตั้งแต่ระยะแรกของการปฏิสังขรณ์ พร้อมกับพระราชทานนามพระพุทธรูปที่สร้างขึ้นใหม่นี้ว่า “พระมหาพุทธพิมพ์” นอกจากนี้ยังโปรดเกล้าฯ ให้มีมหกรรมเฉลิมฉลองพระอารามวัดไชโยเป็นงานใหญ่ 3 วัน 3 คืน เมื่อวันที่ 5–7 ตุลาคม พ.ศ. 2438 พระราชทานของช่วยงาน ได้แก่ ละคร 1 โรง หนัง 1 โรง ดอกไม้เพลิง 1 ต้น กัลปพฤกษ์ 2 ต้น  ต่อมาปี พ.ศ. 2531 ได้เริ่มปิดทององค์พระมหาพุทธพิมพ์ โดยดำเนินการภายใต้การควบคุมดูแลของกรมศิลปากร
โรงพยาบาลสุรินทร์

| โรงพยาบาลสุรินทร์ |
| --- | --- |
Surin Hospital


ประเภท: รัฐ (โรงพยาบาลศูนย์)
ที่ตั้ง: เลขที่ 68 ถนนหลักเมือง ตำบลในเมือง อำเภอเมืองสุรินทร์ จังหวัดสุรินทร์ 32000
ข้อมูลทั่วไป
ก่อตั้ง: 1 มีนาคม 2494
ความร่วมมือ: สำนักวิชาแพทยศาสตร์ มหาวิทยาลัยเทคโนโลยีสุรนารี
ผู้อำนวยการ: นายแพทย์ ชวมัย สืบนุการณ์
จำนวนเตียง: 914 เตียง
แพทย์: 134 คน
บุคลากร: 2,328 คน
โรงพยาบาลสุรินทร์ เป็นโรงพยาบาลรัฐที่ตั้งอยู่ในอำเภอเมืองสุรินทร์ จังหวัดสุรินทร์
ประวัติ

ความเป็นมาของโรงพยาบาลสุรินทร์(กุศลสาธารณะ)ได้เริ่มก่อสร้างเริ่มแรกด้วยเงินทุนกุศลสาธารณะ(เงินกัณฑ์เทศน์เพื่อประโยชน์สาธารณสุข) โดยมี"ท่านเจ้าคุณ พระคุณรสศีลขันธ์ คณานันทธรรมมา (เปาว์ กฤชทอง)" เจ้าอาวาสวัดจุมพลสุทธาวาส และเจ้าคณะจังหวัดสุรินทร์ ฝ่ายมหานิกายในขณะนั้น เป็นประธานดำเนินงาน ในครั้งนั้นได้ออกเทศน์สามัคคีทุกตำบลในจังหวัดสุรินทร์ เพื่อรวบรวมเงินปัจจัยจากการถวายกัณฑ์เทศน์ของศรัทธาสาธุชนเป็นเงินทุนเริ่มแรกในการเริ่มการก่อสร้างโรงพยาบาลสุรินทร์ พร้อมกันนี้ชาวจังหวัดสุรินทร์ ได้ร่วมกันบริจาคทรัพย์จนพอที่จะดำเนินการก่อสร้างโรงพยาบาลสุรินทร์ได้ นับเป็นสถานพยาบาลรักษาผู้เจ็บป่วยของทางราชการแห่งแรกในจังหวัดสุรินทร์ ต่อมาได้มีการพัฒนาทั้งด้านอาคาร สถานที่ บุคลากร และระบบงานในการรักษาพยาบาลผู้ป่วยอย่างต่อเนื้อง
การกำเนิดโรงพยาบาลจากอดีตสู่ปัจจุบัน ทีระบบสนับสนุนการรักษาอย่างครบวงจร นับเป็นความก้าวหน้าสำคัญของโรงพยาบาลสุรินทร์ ในการก้าวสู่โรงพยาบาลระดับตติยภูมิ ที่ให้การรักษาพยาบาลอย่างมีคุณภาพแก่ประชาชน ทุกก้าวอย่างของการพัฒนาเป็นการสร้งพื้นฐานที่แข็งแรงให้แก่โรงพยาบาลสุรินท์ ที่มีชื่อเสียงในปัจจุบัน
โรงพยาบาลสุรินทร์  เป็นโรงพยาบาลศูนย์ประจำจังหวัดสุรินทร์สังกัดสำนักงานปลัดกระทรวงสาธารณสุข มีเนื้อที่ 59 ไร่ 3 งาน 49 ตารางวา ได้ดำเนินการมาจากการจัดตั้งทุน “กุศลสาธารณสุข” ซึ่งมีท่านเจ้าคุณ พระคุณรสศีลขันธ์ (เปาว์ กฤชทอง)" อดีตเจ้าคณะจังหวัดสุรินทร์ ฝ่าย(มหานิกาย) และประชาชนจังหวัดสุรินทร์ร่วมกันบริจาคเพื่อก่อตั้ง และเปิดโรงพยาบาลดำเนินการเมื่อวันที่ 1 มีนาคม 2494 โดยมีนายแพทย์สราญ นุกูลการ เป็นผู้อำนวยการคนแรก มีแพทย์ประจำ 2 คน เป็นสถานที่ปฏิบัติงานให้บริการผู้ป่วยแห่งแรกของทางราชการ มีอาคารเรือนไม้ 2 หลัง จำนวน 50 เตียง ซึ่งนับได้ว่าเป็นสถานพยาบาลที่ทันสมัยแห่งแรกของจังหวัด และได้ดำเนินการมาเป็นเวลา 56 ปี ได้รับการพัฒนาเรื่อยมา จนได้ยกฐานะเป็นโรงพยาบาลศูนย์ เมื่อวันที่ 29 เมษายน พ.ศ. 2540
ศูนย์แพทยศาสตรศึกษาชั้นคลินิก

ศูนย์แพทยศาสตรศึกษาชั้นคลินิก โรงพยาบาลสุรินทร์ เป็นศูนย์แพทยศาสตรศึกษาชั้นคลินิก สังกัดโรงพยาบาลสุรินทร์ กระทรวงสาธารณสุข เป็นสถาบันร่วมผลิตแพทย์กับสำนักวิชาแพทยศาสตร์ มหาวิทยาลัยเทคโนโลยีสุรนารี โดยก่อตั้งเมื่อปี พุทธศักราช 2549 ในเขตภาคตะวันออกเฉียงเหนือ ณ อำเภอเมืองสุรินทร์ จังหวัดสุรินทร์
ศูนย์แพทยศาสตรศึกษาชั้นคลินิก > ประวัติ

ตามความตกลงความร่วมมือของกระทรวงสาธารณสุข  กับ มหาวิทยาลัยเทคโนโลยีสุรนารี  ได้ลงนามความร่วมมือในโครงการร่วมผลิตแพทย์เพิ่มเพื่อชาวชนบท  ของสำนักงานบริหารโครงการร่วมผลิตแพทย์เพิ่มเพื่อชาวชนบท กระทรวงสาธารณสุข เมื่อวันที่  14  กันยายน  2549  ณ  มหาวิทยาลัยเทคโนโลยีสุรนารี  จังหวัดนครราชสีมา โดยให้โรงพยาบาลบุรีรัมย์และโรงพยาบาลสุรินทร์เป็นสถาบันร่วมผลิตแพทย์กับสำนักวิชาแพทยศาสตร์ มหาวิทยาลัยเทคโนโลยีสุรนารี
เพื่อดำเนินการผลิตแพทย์ตามแผนการลงทุนเสริมสร้างสาธารณสุขแห่งชาติ  (พ.ศ. 2549-2552) เป็นโครงการลงทุนขนาดใหญ่ของภาครัฐด้านสาธารณสุข  ซึ่งคณะรัฐมนตรีได้มีมติเห็นชอบอนุมัติในหลักการเมื่อวันที่  21 กุมภาพันธ์  2549 โดยสำนักวิชาแพทยศาสตร์ มหาวิทยาลัยเทคโนโลยีสุรนารีมีแผนการรับนักศึกษาแพทย์ปีละ  48 คน  จนถึงปี พ.ศ. 2553 และในปี พ.ศ. 2554 มีแผนจะเพิ่มการรับเป็นปีละ  60 คน
เพื่อให้การดำเนินงานโครงการร่วมผลิตแพทย์ของโรงพยาบาลสุรินทร์เป็นไปด้วยความคล่องตัว  จึงเห็นสมควรจัดตั้งศูนย์แพทยศาสตร์ชั้นคลินิก โรงพยาบาลสุรินทร์ เพื่อเป็นสถาบันร่วมผลิตแพทย์กับสำนักวิชาแพทยศาสตร์ มหาวิทยาลัยเทคโนโลยีสุรนารี รองรับการเรียนการสอนในระดับชั้นคลินิกของนักศึกษาแพทย์ ตามหลักสูตรแพทยศาสตรบัณฑิตของมหาวิทยาลัยเทคโนโลยีสุรนารี
ศูนย์แพทยศาสตรศึกษาชั้นคลินิก > หลักสูตรการศึกษา

ปัจจุบัน ศูนย์แพทยศาสตรศึกษาชั้นคลินิก โรงพยาบาลสุรินทร์ จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของสำนักวิชาแพทยศาสตร์ มหาวิทยาลัยเทคโนโลยีสุรนารี ใน 1 หลักสูตร คือ
| ปริญญาตรี | สถาบันอุดมศึกษา |
| --- | --- |
 หลักสูตรแพทยศาสตรบัณฑิต:  มหาวิทยาลัยเทคโนโลยีสุรนารี
ศูนย์แพทยศาสตรศึกษาชั้นคลินิก > ระยะเวลาในการศึกษา

ใช้ระยะเวลาในการศึกษาตลอดหลักสูตรรวม 6 ปี ดังนี้
| ระดับชั้น | สถานที่ศึกษา |
| --- | --- |
 ระดับชั้นเตรียมแพทยศาสตร์และชั้นปรีคลินิก (ชั้นปี 1 - 3)  ระดับชั้นคลินิก (ชั้นปี 4 - 6):  สำนักวิชาแพทยศาสตร์ มหาวิทยาลัยเทคโนโลยีสุรนารี  ศูนย์แพทยศาสตรศึกษาชั้นคลินิก โรงพยาบาลสุรินทร์ -
ศูนย์แพทยศาสตรศึกษาชั้นคลินิก > การรับบุคคลเข้าศึกษาในหลักสูตรแพทยศาสตรบัณฑิต

ศูนย์แพทยศาสตรศึกษาชั้นคลินิก โรงพยาบาลสุรินทร์ รับสมัครเข้าศึกษาในหลักสูตรแพทยศาสตรบัณฑิต โดยวิธีรับตรงผ่านทางสำนักวิชาแพทยศาสตร์ มหาวิทยาลัยเทคโนโลยีสุรนารี ตามประกาศรับตรงประจำปีของมหาวิทยาลัยเทคโนโลยีสุรนารี
ฟาบีโอ กันนาวาโร

ฟาบีโอ กันนาวาโร (อิตาลี: Fabio Cannavaro) เกิดเมื่อวันที่ 13 กันยายน ค.ศ. 1973 ที่เมืองเนเปิลส์ ประเทศอิตาลี เป็นนักฟุตบอลชาวอิตาลีเคยชนะเลิศฟุตบอลโลก และเล่นในเซเรียอาให้กับ สโมสรฟุตบอลยูเวนตุส เขายังได้รับรางวัลนักฟุตบอลยอดเยี่ยมแห่งปีของทวีปยุโรปหรือ บาลงดอร์ ในปี 2006 โดยเขาเป็นนักเตะกองหลังเพียงคนเดียวที่ได้รับรางวัลนี้ เช่นเดียวกับการเป็นนักเตะที่อายุมากที่สุดที่ได้รับรางวัลนี้ และเขายังเป็นนักเตะที่ลงแข่งมากที่สุดตลอดกาลของทีมชาติอิตาลี โดยลงแข่งไปทั้งสิ้น 131 นัด
ปัจจุบัน ดำรงตำแหน่งผู้จัดการทีม เฮดโค้ช ของทีม กว่างโจวเอเวอร์แกรนด์ทีมยักษ์ใหญ่ที่สุดในเอเชียและของไชนิส ซุปเปอร์ลีก
นอกจากนี้ยังเคยคุมทีมชาติจีนรวมทั้งสิ้นเพียง 2 นัด
เกียรติประวัติ > นักเตะ

ปาร์มา
Coppa Italia: 1998–99, 2001–02
Supercoppa Italiana: 1999
UEFA Cup: 1998–99
เรอัลมาดริด
La Liga: 2006–07, 2007–08
Supercopa de España: 2008
ทีมชาติอิตาลี
FIFA World Cup: 2006
เกียรติประวัติ > ผู้จัดการทีม

เทียนจินฉวนเจียน
China League One: 2016
กว่างโจวเอเวอร์แกรนด์
Chinese Super League: 2019
Chinese FA Super Cup: 2018
เปียโน

บทความนี้เกี่ยวกับเครื่องดนตรี สำหรับสถาปนิก ดูที่ เรนโซ เปียโน
| --- | --- |
แกรนด์เปียโน (ซ้าย) และ อัพไรท์เปียโน (ขวา)
เครื่องดนตรีลิ่มนิ้ว
Hornbostel–Sachs classification: 314.122-4-8 (Simple chordophone with ลิ่มนิ้ว sounded by hammers)
ผู้ประดิษฐ์: บาร์โธโลมีโอ คริสโตโฟรี
คิดค้นเมื่อ: ต้นคริสต์ศตวรรษที่ 18
ช่วงเสียง
 
เปียโน (ย่อมาจาก เปียโนฟอร์เต) เป็นเครื่องดนตรีที่บรรเลงโดยการกดลิ่มนิ้ว (คีย์บอร์ด) มักใช้นิยมบรรเลงเพลงแนว คลาสสิก และ แจ๊ส แม้ว่าเปียโนจะมีขนาดใหญ่และหนักทำให้ไม่สามารถพกพาได้ และมีราคาค่อนข้างแพง แต่เปียโนก็เป็นเครื่องดนตรีที่ได้เปรียบเครื่องดนตรีมากมาย เสียงของเปียโนสามารถเข้ากับเครื่องดนตรีเกือบทุกชนิด ดังนั้นเปียโนจึงสามารถเล่นได้ทั้งแบบบรรเลงเดี่ยว, แชมเบอร์, คลอเสียง หรือแม้กระทั่งร่วมกับวง ออร์เคสตรา
ฝาครอบและแผ่นครอบของเปียโนอะคูสติกจะทำมาจากไม้ ในขณะที่กระดานเสียง (soundboard) จะถูกทำจากเหล็กกล้า และขึงด้วยสายโลหะ ลิ่มนิ้วของเปียโนมาตรฐานมีอยู่ทั้งหมด 88 คีย์ (คีย์ขาว 52, คีย์ดำ 36) ช่วงคีย์ปกติจะมีสายโลหะอยู่ 3 เส้นในหนึ่งคีย์ และคีย์เบสจะมีสายโลหะเส้นใหญ่อยู่ 1–2 เส้นในหนึ่งคีย์ เมื่อกดคีย์ จะเกิดเป็นเสียงโน้ตดนตรีที่มีความถี่การสั่นพ้องแตกต่างกันออกไป และเมื่อปล่อยคีย์ เสียงก็จะถูกตัด หากต้องการให้เสียงกังวานและลากยาวก็สามารถทำให้ โดยการเหยียบเพดัลขวา (คันเหยียบ) ที่อยู่บริเวณด้านล่างของเปียโนค้างไว้
กลไกการเกิดเสียงในเปียโนอะคูสติกนั้น เริ่มจากแรงจากการกดคีย์จะถูกส่งผ่านโดยกลไกที่ซับซ้อนไปยังหัวค้อน และหัวค้อนจะตีกระทบกับสายโลหะที่ขึงอยู่บนกระดานเสียงเกิดเป็นเสียงดนตรี ในระหว่างที่คีย์ถูกกดอยู่นั้น กลไกที่เรียกว่า แดมเปอร์ (damper) ของแต่ละคีย์ ซึ่งเดิมจะคอยดันสายโลหะไว้จะถูกยกออก ทำให้สายโลหะเกิดการสั่นพ้องได้ เมื่อใดก็ตามที่ปล่อยคีย์ แดมเปอร์จะกลับมาดันสายโลหะ ทำให้เสียงถูกตัดไป ดังนั้นการเหยียบเพดัลขวา จะเป็นการยกเพดัลของทุกคีย์ออก ทำให้สายโลหะเกิดการสั่นพ้องและกังวานมากขึ้นซึ่งทำให้เพลงมีความไพเราะ อย่างไรก็ตาม การเหยียบเพดัลขวาแช่ไว้ จะทำให้เสียงโน้ตดนตรีกังวานจนตีกับโน้ตดนตรีที่ตามมาทีหลัง ดังนั้นผู้บรรเลงจึงต้องทำการยกเท้าจากเพดัลเป็นจังหวะ ๆ เพื่อเป็นการตัดโน้ตดนตรีไม่ให้ข้ามห้องหรือตีกัน
คำว่า เปียโน นั้น เป็นคำย่อจากคำว่า เปียโนฟอร์เต ซึ่งเป็นภาษาอิตาลี ซึ่งเป็นการประสมคำระหว่างคำว่า เปียโน ที่แปลว่า "นุ่มนวล" กับ ฟอร์เต ที่แปลว่า "แข็งแกร่ง" ซึ่งมีที่มาจากการที่เปียโนนั้นมีคุณภาพเสียงที่หลากหลาย คีย์เบสที่ให้เสียงกังวานและทรงพลัง คีย์ปกติที่ให้เสียงนุ่มนวล และคีย์สูงที่ให้เสียงเล็กแหลม